**1956-os “Büszkeségpontok” létrehozása**

2016. dec. 31. Hazai

[facebookHYPERLINK "https://www.google.com/bookmarks/mark?op=add&bkmk=http%3A%2F%2Fwww.civilek.hu%2Fpalyazatok%2F1956-os-buszkesegpontok-letrehozasa%2F&title=1956-os+%26%238220%3BB%C3%BCszkes%C3%A9gpontok%26%238221%3B+l%C3%A9trehoz%C3%A1sa&annotation="googleHYPERLINK "https://www.google.com/bookmarks/mark?op=add&bkmk=http%3A%2F%2Fwww.civilek.hu%2Fpalyazatok%2F1956-os-buszkesegpontok-letrehozasa%2F&title=1956-os+%26%238220%3BB%C3%BCszkes%C3%A9gpontok%26%238221%3B+l%C3%A9trehoz%C3%A1sa&annotation="+HYPERLINK "https://twitter.com/intent/tweet?text=1956-os+%26%238220%3BB%C3%BCszkes%C3%A9gpontok%26%238221%3B+l%C3%A9trehoz%C3%A1sa&url=http%3A%2F%2Fwww.civilek.hu%2Fpalyazatok%2F1956-os-buszkesegpontok-letrehozasa%2F&related="twitterHYPERLINK "https://babelhal.hu/api/share/email.php?title=1956-os+%26%238220%3BB%C3%BCszkes%C3%A9gpontok%26%238221%3B+l%C3%A9trehoz%C3%A1sa"emailHYPERLINK "javascript:window.print()"print](https://www.facebook.com/sharer/sharer.php?u=http%3A%2F%2Fwww.civilek.hu%2Fpalyazatok%2F1956-os-buszkesegpontok-letrehozasa%2F)

**PÁLYÁZATI FELHÍVÁS**

Az 1956-os forradalmat és szabadságharcot valamint a kapcsolódó történelmi eseményeket felidéző, a hősöknek és az áldozatoknak emléket állító úgynevezett “Büszkeségpontok” létrehozására   
Pályázat kódja: KKETTKK-56P-02   
A Közép- és Kelet-európai Történelem és Társadalom Kutatásáért Közalapítvány (továbbiakban: a Közalapítvány) mint támogató Magyarország Kormányának az 1956-os forradalom és szabadságharc 60. évfordulója alkalmából szervezett rendezvénysorozata keretében és az 1956-os Emlékbizottság (továbbiakban: az Emlékbizottság) megbízásából pályázatot hirdet az antikommunista forradalmat és a kapcsolódó történelmi eseményeket felidéző, a hősöknek és áldozatoknak emléket állító úgynevezett **“Büszkeségpontok**” kialakítására.

**1. A pályázat célja**   
A pályázat célja, hogy előmozdítsa az 1956-os forradalmat és szabadságharcot méltató, valamint a magyar antikommunista hősökre emlékező úgynevezett “Büszkeségpontok” létre-hozását azzal a céllal, hogy ezek hozzájáruljanak a társadalmi emlékezet ébren tartásához, valamint a közös értékeken, múlton és kultúrán alapuló magyar közösségi identitás erősítéséhez.

**2. Pályázat benyújtására jogosultak**   
A pályázat keretében megyei, megyei jogú városi, városi, települési önkormányzatok, **civil** szervezetek, alapítványok, közalapítványok, egyházak és egyházi jogi személyek, gazdasági társaságok, közművelődési intézmények, egyéb közintézmények, államigazgatási szervek pályázhatnak.   
Pályázat benyújtására nem jogosultak azon szervezetek:   
– amelyeknek lejárt köztartozása van;   
– amelyek végelszámolás, kényszer végelszámolás, egyszerűsített törlés vagy csődeljárás alatt állnak, adósságrendezési eljárás alatt állnak, illetve amelyek ellen felszámolási eljárás van folyamatban.   
– amelyeknek nem rendezettek a munkaügyi kapcsolatai

**3. Támogatható tevékenységek**   
Jelen pályázati kiírás keretében támogatható minden olyan **“Büszkeségpontot” létrehozó tevékenység,** amely a pályázat tematikus horizontját érintve kapcsolódik annak céljaihoz:   
– meglévő emlékművek felújítása;   
– új emlékművek állítása, melyeket a pályázó által biztosított helyszínen és a szükséges engedélyekkel kerülnek elhelyezésre;   
– meglévő emléktáblák renoválása, tisztítása, helyreállítása;   
– az 1956-os forradalom és szabadságharc helyi hőseinek emléket állító új emléktáblák készítése és elhelyezése;   
– közterületek – pl. utcák, terek, középületek – elnevezése és/vagy átnevezése kapcsán utcatáblák készítésére;   
– emlékszobák, kiállítások létrehozása, amelyeken keresztül a települések megemlékezhetnek a helyi kötődésű antikommunista hőseikről, különös tekintettel az ellen-állás és az 1956-os forradalom és szabadságharc kiemelkedő alakjairól

**4. Támogatási időszak**   
A pályázati kiírás keretében támogatott projektek támogatási és megvalósítási időszaka: **2016. március 1.-2017. április 30.**

**5. Az elnyerhető támogatás mértéke**   
Az úgynevezett “Büszkeségpontok” kialakítására elnyerhető támogatás összege:   
– meglévő emlékművek felújítására: **2 500 000 Forint**;   
– új emlékművek állítása: **5 000 000 Forint**;   
– meglévő emléktábla felújítására: **300 000 Forint**;   
– új emléktábla elhelyezésére: **500 000 Forint**;   
– közterületek és középületek el- vagy átnevezésekor új utcatáblák készítésére: **300 000 Forint**;   
– emlékszobák és kiállítások kialakítására: **5 000 000 Forint**

FIGYELEM! A fent megjelölt pályázati értékhatár feletti támogatást csak “kiemelté” nyilvánított pályázatok kaphatnak. Az Emlékbizottság saját hatáskörben dönt arról, hogy egy pályázat megkapja a “kiemelt” pályázati megjelölést, továbbá, hogy a kiemelt pályázat mekkora támogatási összeget vehet igénybe.   
A támogatás formája: vissza nem térítendő támogatás, **előfinanszírozás** formájában.

**6. Beadható pályázatok száma**   
Jelen pályázati felhívásra egy pályázó egy pályázatot nyújthat be.

**7. A pályázatok benyújtásának módja, helye és határideje**   
A pályázati dokumentációt postai úton vagy személyesen kell benyújtani a pályázati Köz-alapítvány alábbi címére:   
**Közép- és Kelet-európai Történelem és Társadalom Kutatásáért Közalapítvány 1956-os Pályázati Iroda**   
**1122 Budapest, Határőr út 35.**   
**Beadási határidő: Folyamatos (a pályázati keret erejéig)**   
FIGYELEM! A pályázati keret kimerüléséről a Közalapítvány az emlékév hivatalos honlapján, a [http://www.magyarforradalom1956.hu](http://www.magyarforradalom1956.hu/) ad tájékoztatást. Azok a pályázatok, melyek a fenti határidőt követő postai bélyegző dátummal kerülnek benyújtásra, nem minősülnek benyújtott pályázatnak, és a pályázati lebonyolító által ellenőrzés alá sem kerülnek.

**8. Benyújtandó dokumentumok**   
A pályázat benyújtásakor az alábbi dokumentumok csatolása szükséges:   
– kitöltött pályázati adatlap;   
– pénzügyi terv;   
– közterületek és középületek érintettsége esetén képviselőtestületi jóváhagyás (a pályázónak a benyújtott dokumentációhoz csatolnia szükséges a pályázat jóváhagyásáról szóló testületi döntés hiteles másolatát);   
– amennyiben releváns, az adott “Büszkeségpont” indokoltságát bemutató dokumentumok, történeti kutatómunkák;   
– felújítandó emlékművek és emléktáblák esetében a jelenlegi helyzetet bemutató fotódokumentáció;   
– amennyiben releváns tulajdonosi hozzájárulás a terület, illetve az épület, építmény részben vagy egészben az adott célra történő felhasználásáról;   
– engedélyezési tervdokumentáció (amennyiben a pályázati projekt szempontjából releváns, úgy az építési/restaurálási engedélyezési tervdokumentációt illetve előzetes restaurátori szakvéleményt is szükséges másolatban a pályázati anyaghoz csatolni)

A pályázónak a fenti dokumentációkat CD-n vagy más elektronikus fizikai adathordozón (pendrive-on vagy adat-kártyán) is be kell nyújtania a pályázatában. <http://www.magyarforradalom1956.hu/>

*Forrás: www. pafi.hu*